વૃંદાનાં પિતા સરકારી નોકરિયાત છે. મમ્મી હાઉસવાઈફ છે. એક ભાઈ છે જે કોલકત્તામાં આર્ટ એન્ડ ફિલ્મ લાઈન સાથે જ સંકળાયેલો છે. વૃંદા પરિવાર વિશેની વાત કરતા જણાવે છે કે, ‘મારાં કૌશલ્ય વિકાસમાં મારાં મમ્મીનો ફાળો અગત્યનો છે. મારી કલાને સૌથી વધુ પ્રશંસા અને પ્રોત્સાહન આપનાર મારા મમ્મી છે. હું જ્યારે જ્યાં પણ જાવ ત્યારે ત્યાં મમ્મી અચૂક સાથે આવે છે. કોઈપણ સંજોગમાં એ મને સદાય સાથ-સહકાર આપતા રહે છે. એવું કહી શકાય મારા મમ્મી પડદા પાછળનાં અસલ કસબી છે. દરેક માતાપિતાએ પોતાના સંતોનોમાં રહેલી કલાની કદર કરવી જોઈએ.’